|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  ΔΗΜΟΣ ΚΑΛΛΙΘΕΑΣ  Διεύθυνση: Οικονομικών Υπηρεσιών  Τμήμα: Ταμείου  Μαντζαγριωτάκη 76, Καλλιθέα, ΤΚ 17676  Πληροφορίες: Μαντά Μαρία  Τηλ: 213-2070350  Φαξ:210-9561572  Email: [maria.manta@kallithea.gr](mailto:maria.manta@kallithea.gr)  Θέμα: «Διαγραφή οφειλής από τον βεβαιωτικό  κατάλογο προκειμένου να βεβαιωθεί στον  πραγματικό υπόχρεο» |  | Καλλιθέα, 20-06-2018  Aριθ. Πρωτ.: 35207  **Προς:** Πρόεδρο και τα μέλη του  Δημοτικού Συμβουλίου |

Κύριε Πρόεδρε,

παρακαλούμε κατά την προσεχή συνεδρίαση του Δημοτικού Συμβουλίου να συμπεριλάβετε μεταξύ των θεμάτων της ημερήσιας διάταξης αίτημα διαγραφής βεβαιωμένης οφειλής του κου Κ.I. συνολικού ύψους 31.210,7€ με στοιχεία επιμέρους βεβαίωσης 2015/139/6/16-11-2015.

Ειδικότερα, στον με ΑΠ 277/2015 πρόχειρο χρηματικό κατάλογο καταλογιζόταν στον κο Κ.I. πρόστιμο ανέγερσης αυθαιρέτου επί της οδού Ε.B. 79 στην Καλλιθέα ύψους 31.210,70€. Η χρέωση στον εν λόγω πολίτη έγινε με βάση τον Ν.4178/2013 και λόγω της ιδιότητάς του ως εκπροσώπου του «Κ.N.I.». Η χρέωση αυτή βεβαιώθηκε ταμειακά στις 16-11-2015 και στάλθηκε σχετικά ταμειακή ειδοποίηση.

Σε συνέχεια των με ΑΠ 18/10-05-2016 και 10392/23-02-2017 ταμειακών ειδοποιήσεων, ο κος Κ.I. αιτήθηκε την διαγραφή του προστίμου (ΑΠ 14520/17-03-2017), ισχυριζόμενος ότι ουδέποτε υπήρξε ο ίδιος εκπρόσωπος της συγκεκριμένης εταιρίας, ενώ με το ίδιο έγγραφο ενημέρωνε την Υ.ΔΟΜ. για τα στοιχεία του διαχειριστή της εταιρίας «Κ.Ν.Ι.».

Έτσι, η Υ.ΔΟΜ. απηύθυνε στο ταμείο το με ΑΠ 622/24-4-2017 έγγραφό της με το οποίο προχωρούσε σε «ορθή επανάληψη του με αρ. 277/2015 χρηματικού καταλόγου για διόρθωση των στοιχείων του υπόχρεου καταβολής του προστίμου ανέγερσης αυθαιρέτου με βάση την έκθεση αυτοψίας 16/2015».

Έχοντας υπόψη:

1. To άρ. 174 παρ. 1 περίπτωση δ΄ Ν. 3463/2006 (ΦΕΚ 114/Α΄/2006) με βάση το οποίο, *κάθε είδους χρέη προς τους Δήμους ή τις Κοινότητες διαγράφονται ολόκληρα ή εν μέρει όταν η εγγραφή στους οριστικούς βεβαιωτικούς καταλόγους…έγινε κατά τρόπο προφανώς λανθασμένο ως προς την φορολογητέα ύλη ή το πρόσωπο του φορολογουμένου…*
2. Το άρ. 174 παρ. 2, που ορίζει ότι *η διαγραφή των χρεών γίνεται με απόφαση του δημοτικού συμβουλίου*
3. Τις με ΑΠ 14520/17-03-2017 και 30388/19-05-2018 αιτήσεις του πολίτη περί διαγραφής του προστίμου
4. Το με ΑΠ 622/24-4-2017 έγγραφο της Υ.ΔΟΜ. περί *ορθής επανάληψης του 277/2015 χρηματικού καταλόγου για διόρθωση στοιχείων του υπόχρεου*

και καθώς για τα παραπάνω η υπηρεσία έχει στην κατοχή της τα ανάλογα παραστατικά, εισηγούμαστε την διαγραφή του συνόλου της οφειλής (κεφάλαιο και επιβληθείσες προσαυξήσεις), που αναφέρεται στον παρακάτω πίνακα, για τους λόγους που προαναφέρθηκαν.



Ο Αντιδήμαρχος Οικ.Υπηρεσιών

Ευάγγελος Μπαρμπάκος

Συνημμένα:

1. Ο με αρ.277/2015 χρηματικός κατάλογος της Υ.ΔΟΜ.
2. Ο με αρ. 139/2015 βεβαιωτικός κατάλογος
3. Οι με ΑΠ 18/10-05-2016 και 10392/23-02-2017 ταμειακές ειδοποιήσεις
4. Οι με ΑΠ 14520/17-03-2017 και 30388/29-05-2018 αιτήσεις του κου Κ.Ι.
5. Το με ΑΠ 622/24-4-2017 έγγραφο της Υ.ΔΟΜ.
6. Η ορθή επανάληψη του χρηματικού καταλόγου 277/2015

Εσωτερική Διανομή:

* Δήμαρχο
* Αντιδήμαρχο κο Μπαρμπάκο
* Γενικό Γραμματέα
* Εντεταλμένο σύμβουλο κο Σοφιανίδη
* Διευθυντή Υ.Δόμησης
* Διευθυντή Δημοτικών Προσόδων
* Διευθύντρια Οικ. Υπηρεσιών
* Ταμείο

Εσωτερική Διανομή: